на институцията или групата, от гледна точка по-специално на заменяемостта на тези дейности, услуги или операции.
 35.
 По силата на член 6, параграф 1 от Регламент (ЕС) 2016/778 на Комисията (18) дадена функция се приема за критична, ако удовлетворява следните две условия:
 а)
 функцията се изпълнява от дадена институция за трети лица, които не са свързани с нея или групата; както и
 б)
 внезапното прекъсване на тази функция, поради системното ѝ значение за третите лица и системното значение на изпълняващата я институция или група, би имало съществено неблагоприятно въздействие върху третите лица, би оказало верижен ефект или би подкопало общото доверие на пазарните участници.
 36.
 По смисъла на член 2, параграф 1, точка 36 от Директива 2014/59/ЕС основните стопански дейности са тези стопански дейности и свързани с тях услуги, които представляват съществени източници на доходи или печалба или които имат стойност за целите на франчайзинг за дадена институция или за групата, от която е част дадена институция.
 37.
 За целите на настоящия образец икономическите функции се отнасят за функциите, изброени в таблицата по-долу.
 38.
 За всяка категория икономически функции може да се посочи икономическа функция „други“, ако тя не е обхваната от останалите предварително определени функции.
 39.
 Контрагентите, посочени в редове 0010—0070 и 0080—0150, се определят както и секторите на контрагентите, както е предвидено във FINREP, приложение V, част 1, глава 6. „МСП“ означава малки и средни предприятия, както са определени във FINREP, приложение V, част 1, параграф 5, буква и).
 Идентификатор
 Икономическа функция
 Депозити
 „Набиране на депозити“ означава приемане на депозити от нефинансови посредници. Тук не спадат заемите от други финансови посредници, които се третират отделно в частта „финансиране на едро“.
 Депозитите включват: i) текущи сметки/овърнайт депозити, ii) срочни влогове, iii) депозити, договорени за ползване след предизвестие; тук не спадат споразуменията за обратно изкупуване.
 Справка: FSB Guidance on Identification of Critical Functions and Critical Shared Services, 2013 г., стр. 14; приложение II, част 2, точки 9.1, 9.2 и 9.3 от Регламент (ЕС) No 1071/2013.
 1.1
 Домакинства
 1.2
 Нефинансови предприятия (МСП)
 1.3
 Нефинансови предприятия (различни от МСП)
 1.4
 Сектор „Държавно управление“
 1.5, 1.6, 1.7
 Други сектори/контрагенти (1), (2) и (3)
 Кредитиране
 „Кредитиране“ означава предоставяне на средства на нефинансови контрагенти, например корпоративни или непрофесионални клиенти. Кредитирането на финансови контрагенти е различна дейност и се оценява в частта „финансиране на едро“. Понятието „кредит“ обхваща дълговите инструменти, държани от институции, но не и дълговите инструменти, които са ценни книжа, независимо от тяхното счетоводно класифициране.
 Справка: FSB Guidance on Identification of Critical Functions and Critical Shared Services, 2013 г., стр. 17; приложение II, част 2, точка 2 от Регламент (ЕС) No 1071/2013.
 2.1
 Домакинства — кредитиране за закупуване на жилище
 Кредитиране за закупуване на жилище означава заеми, отпуснати на домакинства с цел инвестиране в жилища за собствени нужди и за даване под наем, включително за строеж и ремонтни работи.
 2.2
 Домакинства — друго кредитиране
 2.3
 Нефинансови предприятия — МСП
 2.4
 Нефинансови предприятия — различни от МСП
 2.5
 Сектор „Държавно управление“
 2.6, 2.7, 2.8
 Други сектори/контрагенти (1), (2) и (3)
 Платежни услуги, касови услуги, услуги